Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 3063

i) az üzemi vagy szerkezeti berendezések bármilyen sérülése. 7.3.2 Az ömlesztett szállításra vonatkozó kiegészítő előírások a 7.3.1.1 a) pont alkalmazása esetén 7.3.2.1 A 3.2 fejezet „A” táblázat 10 oszlopában szereplő BK1 és a BK2 kódok jelentése a következő: BK1: Ömlesztett szállítás ponyvás ömlesztettáru-konténerben engedélyezett; BK2: Ömlesztett szállítás zárt ömlesztettáru-konténerben engedélyezett. 7.3.2.2 Az alkalmazott ömlesztettáru-konténernek meg kell felelnie a 6.11 fejezet előírásainak. 7.3.2.3 A 4.2 osztályba tartozó áruk Az ömlesztettáru-konténerben szállított összes tömeget úgy kell korlátozni, hogy az öngyulladási hőmérséklet 55 °C-nál magasabb legyen. 7.3.2.4 A 4.3 osztályba tartozó áruk Ezeket az árukat olyan ömlesztettáru-konténerben kell szállítani, amely víz behatolásával szemben ellenálló. 7.3.2.5 Az 5.1 osztályba tartozó áruk Az ömlesztettáru-konténereket úgy kell gyártani, vagy átalakítani, hogy az áru ne kerülhessen érintkezésbe fával vagy más, összeférhetetlen anyaggal. 7.3.2.6 A 6.2 osztályba tartozó áruk 7.3.2.6.1 A fertőző anyagot tartalmazó állati eredetű anyagok (UN 2814, UN 2900 és UN 3373) ömlesztettáru-konténerben a következő feltételekkel szállíthatók:

Source: https://magyarkozlony.hu/hivatalos-lapok/e65da83070944f6e060130c11a7d97386c9ecb3e/dokumentumok/9fc04febd27e033ffdfb106faa0ed404ca797948/letoltes